BPzV

BPzV Svatava je československé bojové prieskumné obojživelné vozidlo určené k vedeniu prieskumnej alebo bojovej činnosti v tyle protivníka, skonštruované na základe bojového vozidla pechoty BVP-1. Jeho vývoj začal v roku 1984, a v roku 1987 bol vyrobený prvý prototyp a nasledujúci rok bol stroj zavedený do výzbroje Československej ľudovej armády. Jeho hlavná zbraň je kanón kalibru s napojeným guľometom, výzbroj ďalej tvorí protitankový raketový komplet 9K11 Maljutka, štyri pancierové päste RPG-75 a dvanásť ručných granátov. Vozidlo je vybavené vrhačom dymových granátov, nočným pozorovacím prístrojom, rádiolokátorom, rádiolokačným pátračom, navigačným zariadeným, prostriedky protichemického prieskumu, rádiostanicou a ďalším vybavením. Dokopy bolo vyrobených 200 kusov.
Modernizácia BPsV ISTAR.
V roku 2013 Ministerstvo obrany SR predstavilo modernizáciu pôvodných, na Slovensku vyrábaných bojových vozidiel sovietskej konštrukcie BMP-2. Takto modernizované vozidlo dostalo označenie BVP-M2 SKCZ. Následné vojskové skúšky preukázali veľké problémy tejto modernizácie a ukázalo sa, že takáto rozsiahla modernizácia je slepou uličkou. Na základe neúspešných vojskových skúšiek, Ozbrojené sily Slovenskej republiky odmietli vozidlo zaradiť do výzbroje.
Ministerstvo obrany SR sa následne rozhodlo pre zmenu prístupu pri modernizácii vozidiel sovietskej konštrukcie radu BMP a pristúpilo k modernizácii 35 kusov vozidiel v menšom rozsahu. Celkovo bolo modernizovaných 18 vozidiel na štandard BPsVI (Bojové Prieskumné Vozidlo ISTAR) a 17 vozidiel na štandard BVP-M. Na modernizácií sa podieľali spoločnosti Konštrukta Defence, EVPÚ a MSM Land Systems Division Trenčín, súčasť spoločnosti MSM Group. BPsVI je určené pre prieskumný prápor ISTAR 2. prešovskej mechanizovanej brigády.
Modernizácia vozidla spočíva v generálnej oprave podvozku, vrátane motora a prevodového ústrojenstva, vozidlo prešlo kompletnou vnútornou ergonomickou prestavbou ‒ modernizovaný a humanizovaný bol kompletný interiér vozidla, vrátane osadenia nezávislého kúrenia a klimatizácie. Pôvodnú jednoosobovú vežu so kanónom 2A28 a ručne riadenou PTRS Maljutka nahradila gyroskopicky stabilizovaná bezposádková veže Turra 30 s rýchlopalným kanónom 2A42, guľometom PKTM kalibru a dvoma PTRS Konkurs. Veža pritom vie odpaľovať aj izraelské PTRS Spike. Zásoba vo veži vezenej munície je 330 ks pri munície a 600 ks pri nábojoch kalibru . Vodič ma k dispozícii nový periskopický kombinovaný pozorovací prístroj vodiča DND-5F. Osádka vozidla je spojená hovorovým zariadením RF-7800I americkej spoločnosti Harris. Súčasťou modernizácie je aj meteostanica a navigačné zariadenie Kestrel-5500. Gyroskopické stabilizovanie veže a systém riadenia paľby (SRP) so streleckým zameriavačom, výrazne zvyšuje presnosť streľby. Zameriavacie systémy sú vybavené infračervenou kamerou Tilde A z rozlíšením 640x480 pixelov od spoločnosti Leonardo a TV kamerou a laserovým diaľkomerom. Nový je aj detektor ožiarenia od Izraelskej firmy Elbit, ktorý spolupracuje s ôsmymi kusmi zadymovacích granátov a to v plne automatickom režime (SOFT-KILL). Zvýšená bola aj odolnosť spodnej časti (dna) proti účinkom mín a IED s tým, že posádka sedí na proti-mínových sedačkách s ochranou dľa úrovne 2 STANAG 4569. BPsVI získala aj pozemný rádiolokátor FLIR Ranger R20S s dosahom , ktorý na tuto vzdialenosť dokáže odhaliť idúce vozidlo alebo na pohybujúceho sa človeka. BPsVI môže vypúšťať drony RQ-11 Raven, ktorého súčasť je laserový značkovač a výdrž vo vzduchu je 60 – 90 minút. Rýchlosť letu dronu je /hod a dosah cca .